b"\n_START_ARTICLE_\nOxted\n_START_SECTION_\nHistorie\n_START_PARAGRAPH_\nByen l\xc3\xa5 innenfor det angelsaksiske hundred Tandridge. Oxted omtales i Domesday Book (1086) som Acstede, i betydningen \xc2\xabstedet hvor eiker vokste\xc2\xbb, eller p\xc3\xa5 enklere norsk, \xc2\xabeikestedet\xc2\xbb. Det ble da kontrollert av Eustace II av Boulogne. Domesday Book opplyser at dens verdi var blant annet 5 hider, 1 kirke, 2 m\xc3\xb8ller, 20 ploger, og ga en avkastning p\xc3\xa5 rundt 14 pund i \xc3\xa5ret fra et hus i Southwark til sin f\xc3\xb8ydale overherre._NEWLINE_Den gamle landsbyen, i dag kjent som Old Oxted, er et lite omr\xc3\xa5de en enden av hovedgaten, rett ved A25, og har fire puber: The Old Bell, The George Inn, The Crown Inn og The Wheatsheaf. Oxteds eldste kirke, St Mary's, som fortsatt er i bruk, ble bygget p\xc3\xa5 en omr\xc3\xa5de nord\xc3\xb8st for middelalderens hjerte i Oxted, n\xc3\xa6r Master Park og ved dagens jernbanestasjon. Den bevaringsverdige kirken er fra normannisk tid og st\xc3\xa5r \xc3\xb8ynefallende p\xc3\xa5 en liten h\xc3\xb8yde._NEWLINE_Da jernbanen n\xc3\xa5dde stedet i 1884 \xe2\x80\x93 flere \xc3\xa5r forsinket p\xc3\xa5 grunn av finansieringsproblemer \xe2\x80\x93 opplevde landsbyen sterk vekst, og byen begynte \xc3\xa5 vokse opp. De nye bygningene ble for det meste holdt i Tudorstil, noe som gir byen et historisk preg til tross for at det bare er en liten del som er eldre enn slutten av 1800-tallet."